
Acasă > Actualitate > Șeful Bisericii Ucraineane dă atacul la parohiile românești. Le cere să adere... 


În cadrul unei vizite în nordul Bucovinei, Mitropolitul Epifanie, Întâistătător al 
Bisericii Ortodoxe a Ucrainei (Autocefale), recunoscută de Patriarhia de la 
Constantinopol în 2019, s-a adresat parohiilor din regiunea Cernăuți în care 
serviciul divin este oficiat în limbă română să treacă în subordinea sa și a asigurat 
că „le va crea condiţii confortabile”, potrivit reporterului Agenţiei de știri 
BucPress. 


El a remarcat că, în prezent, în Ucraina au loc anumite provocări din partea reprezentanților 
Bisericii Ortodoxe Ucrainene, pe care a numit-o subordonată Patriarhiei Moscovei. „Toată 
lumea ar trebui să înțeleagă ce rol joacă în prezent Biserica Ortodoxă Rusă în Ucraina. Dacă 
doriți să aveți o legătură instituțională directă cu Biserica Rusă, atunci numiți-vă pe nume. 
Adică atunci când pe Biserică va fi o inscripție că este, de fapt, o Biserică Rusă, atunci sunt 
convins că oamenii nu vor merge la ea”, a spus Mitropolitul. Referirea Mitropolitului are 
drept context că parohiile românești aparţin bisericii acuzată că ar fi a Moscovei. 


El speră, de asemenea, că în viitorul apropiat Rada Supremă va adopta o lege privind 


interzicerea organizaţiilor religioase asociate cu Biserica Ortodoxă Rusă. 


Trebuie menţionat că românii au aderat la cealaltă Biserică deoarece cea reprezentată de 


Mitropolitul Epifanie i-a refuzat slujbele in limba română. 


Șeful Departamentului Juridic al Bisericii Ortodoxe Ucrainene, Oleksandr Bahov, a declarat la 
finele anului 2022 că Mitropolia de la Kiev va ignora o astfel de lege pentru că nu se referă 
la ea. El a argumentat că „actele statutare arată că Biserica Ortodoxă Ucraineană este 

înregistrată în baza legislației ucrainene, fiind fondată de Sinodul Bisericii cu centrul la Kiev”, 


independenta și nu s-a subporaonat Nicioaata unul stat strain”, a aeciarat șerul 


Departamentului Juridic al Bisericii Ortodoxe Ucrainene. 


Potrivit unui studiu realizat în 2022 de Institutul de Studii Politice și Capital Social din 
Cernăuţi, jumătate dintre membrii comunităţii românești din Ucraina au declarat că 
frecventează serviciile divine în limba română la Biserica Ortodoxă Ucraineană păstorită de 
Mitropolitul Onufrie, care s-a subordonat canonic până la sfârșitul lunii mai 2022 Patriarhiei 
de la Moscova, iar 29% au precizat că sunt creștini, dar nu frecventează servicii divine. 


61% dintre respondenţi consideră că este o idee bună deschiderea unor lăcașe de cult în 
regiunile Cernăuţi, Transcarpatia și Odesa de către Biserica Ortodoxă Română, iar 35% au 


ales să nu răspundă la această întrebare. 


